Kære Leverandør xxx

**Vores forpligtigelse til at rapportere til det danske nanoproduktregister**

Ifølge dansk lov er vi forpligtiget til at indberette forbrugerprodukter, som indeholder nanomaterialer og som kan frigive disse nanomaterialer, til det danske nanoproduktregister. Nanoproduktregistret administreres af den danske Miljøstyrelse.

**Efterspurgte oplysninger**

Vi har derfor behov for at afklare om [xxx produkt(er) som vi køber fra jer / yyy råmateriale(r)/komponent(er), som vi køber fra jer til brug i vores produktion] indeholder nanomaterialer, samt hvorvidt disse nanomaterialer kan frigives under normal eller med rimelighed forventet brug.

Hvis dette er tilfældet anmoder vi herved om visse oplysninger om nanomaterialerne i jeres produkter.

Som bilag til dette brev har vi vedhæftet skemaer med de oplysninger som efterspørges. Skemaerne er opdelt i oplysninger som er hhv. **obligatoriske** og valgfri i forbindelse med en indberetning.

Miljøstyrelsen inviterer virksomheder til at indberette så mange oplysninger som muligt.

Vi vil gerne understrege at vi kun beder om oplysninger vedr. nanomaterialerne i jeres produkter, som I allerede er i besiddelse af – eller som I kan få oplyst fra jeres leverandører. Vi beder jer ikke om at foretage yderligere analyser af jeres produkter.

**Beskyttelse af fortrolig information**

Hvis I finder den information vi efterspørger kommercielt følsom, kan vi oplyse at kommerciel fortrolig information er beskyttet i det danske nanoproduktregister. Registret er ikke offentligt tilgængeligt. Den information vi efterspørger vil således ikke blive gjort tilgængelig for offentligheden. Det er udelukkende de ansvarlige offentlige myndigheder, som vil have adgang til oplysningerne.

Fortrolig information ville kun kunne offentliggøres, hvis en øjeblikkelig indsats er vigtig for at beskytte menneskers sundhed eller sikkerhed, eller miljøet, som f.eks. i en nødsituation.

**I har mulighed for selv at indberette**

Hvis I finder information om nanomaterialerne i jeres produkter forretningsmæssige følsomme i forhold til vores forretningsforbindelse, er det muligt at indsende oplysningerne direkte til den danske Miljøstyrelse. Det kan I gøre selv eller via jeres enerepræsentant[[1]](#footnote-1) i EU.

Hvis I ønsker at indberette følsomme oplysninger direkte til Miljøstyrelsen er proceduren følgende:

* I aftaler med os (altså jeres danske importør), at I (eller jeres enerepræsentant) indberetter visse følsomme oplysninger direkte til nanoproduktregistret
* Vi opretter en produktregistrering uden de ovenfor nævnte følsomme oplysninger. For disse oplysninger angiver vi, at de vil bliver fremsendt direkte fra den udenlandske leverandør – altså jer eller jeres enerepræsentant
* Når vi påbegynder en registrering i det danske nanoproduktregister, modtager vi et registreringsnummer, som vi fremsender til jer
* Med tydelig angivelse af registreringsnummeret, fremsender I eller jeres enerepræsentant de relevante følsomme oplysninger direkte til Miljøstyrelsen, som administrerer nanoproduktregistret. Det aftales direkte med Miljøstyrelsen, hvorledes disse informationer fremsendes. Kontaktperson i Miljøstyrelsen er Nadine Heidi Brueckmann med følgende e-mail adresse: nahbr@mst.dk.

Vi får ikke adgang til den information som I eller jeres enerepræsentant rapporterer direkte til nanoproduktregistret. Informationen vil kun være tilgængelig for de ansvarlige danske myndigheder.

**Gruppeindberetning / Dansk Produktregister registrering**

Forskellige produkter som anvendes på samme måde og som indeholder de(t) samme nanomateriale(r) kan registreres som en gruppe. Det kunne f.eks. være selvrensende malinger i forskellige farver, som alle indeholder de(t) samme nanomateriale(r).

Hvis I allerede har registreret jeres produkter ved det danske Produktregister som varetages af Arbejdstilsynet, bedes I venligst informere os – eller den danske Miljøstyrelse – om det tildelte produktregistreringsnummer.

**Deadline**

Vi beder om, at I fremsender den efterspurgte information inden [dato] – eller at I inden [dato] informerer os om, at I ønsker at indberette visse følsomme oplysninger direkte til Miljøstyrelsen.

Vi kontakter jer muligvis igen, hvis vi får behov for yderligere oplysninger.

Vi takker jer for jeres samarbejde.

Hvis I har spørgsmål I forhold til denne henvendelse, er I meget velkomne til at kontakte os.

Med venlig hilsen,

Kunde/firma zzz

*Note: Det danske nanoproduktregister er etableret med henblik på at indsamle viden om mængder, typer og anvendelse af forbrugerprodukter, som frigiver nanomaterialer og som markedsføres i Danmark. Informationen i nanoproduktregistret vil blive anvendt til at vurdere mulige risici (og sikker anvendelse) for forbrugere og miljøet, som stammer fra anvendelsen af nanomaterialer.*

Lovgivning og vejledningsmateriale om det danske nanoproduktregister:

<http://mst.dk/virksomhed-myndighed/kemikalier/miljoestyrelsens-nanoindsats/nanoproduktregistret/>

**Bilag**

**Oplysninger om nanoprodukter til det danske nanoproduktregister**

*Venligst udfyld de følgende skemaer for hvert af de råmateriale(r)/produkt(er), som er nævnt i brevet ovenfor og som indeholder og frigiver nanomaterialer.*

For råmateriale(r)/produkt(er), som ikke indeholder eller frigiver nanomaterialer, bedes I levere en erklæring om dette. En sådan erklæring kan dække flere råmaterialer/produkter.

Hvis I ligger inde med dokumentation (f.eks. rapporter eller analytiske test) om indhold (eller ikke indhold) af nanomaterialer i råvarer/produkter, må disse meget gerne medsendes.

|  |
| --- |
| **Obligatoriske oplysninger om produktet** |
|  |  | Fortrolig information[[2]](#footnote-2) |
| Produktnavn:­­­­­­­­­­­­­­­­­­­­­­ |  | □ |
| Beskrivelse af anvendelse: |  | □ |
| Årsagerne til at oplysningerne betragtes som fortrolige kan specificeres her: |  |

En række definitioner og fortolkninger er beskrevet i fodnoter. Læs venligst disse fodnoter inden de respektive felter i skemaerne udfyldes.

Vedhæft venligst relevante data (analyserapporter mv.) for de oplysninger som efterspørges, samt anden information som kan være af relevans for indberetningen. Dette gælder såvel information som efterspørges direkte, samt anden relevant information.

|  |
| --- |
|  **Valgfri oplysninger om produktet[[3]](#footnote-3)** |
| Kemisk produktkategori / REACH (PC) |  |
| Proceskategori / REACH (PROC) |  |
| Miljøudledningskategori / REACH (ERC) |  |
| Artikelkategori / REACH (AC) |  |

|  |
| --- |
| **Obligatoriske oplysninger om nanomaterialer i produktet – Identitet og sammensætning****Udfyldes for alle nanomaterialer i et givet produkt**  |
|  |  | Oplysning ikke tilgængelig[[4]](#footnote-4) | Fortroliginformation1 |
| Navn på nanomateriale |  | □ | □ |
| Er nanomaterialet, eller det stof som nanomaterialet er opbygget af, registreret i REACH-registeret? (Ja/nej) |  | □ | □ |
| Nanomaterialets måde at indgå i blandingen / varen[[5]](#footnote-5) |  | □ | □ |
| Navn på kemisk forbindelse (IUPAC)[[6]](#footnote-6) |  | □ | □ |
| CAS nr.[[7]](#footnote-7) |  | □ | □ |
| EU-nummer (EINECS / ELINCS / INCI)[[8]](#footnote-8) |  | □ | □ |
| Kemisk formel |  | □ | □ |
| **Valgfri oplysninger om nanomaterialer i produktet – Identitet og sammensætning****Udfyldes for alle nanomaterialer i et givet produkt** |
| Nanoindhold/produkt (gram)[[9]](#footnote-9) |  | □ |  |
| Nanoindhold/produkt (%)[[10]](#footnote-10) |  | □ |  |
| **Valgfri oplysninger om nanomaterialer i produktet – Fysisk information****Udfyldes for alle nanomaterialer i et givet produkt** |
|  | Fortrolig information1 |
| **Partikelstørrelse** | □ |
| *Partikelstørrelse (nm)* |  |
| *Varians (nm)* |  |
| *Analytisk metode[[11]](#footnote-11)* |  |
| *Beskriv "anden metode", hvis det er valgt ovenfor* |  |
| *Test guideline anvendt* |  |
| **Antalsmæssig størrelsesfordeling (resultat vedlægges som bilag)** | □ |
| *Analytisk metode[[12]](#footnote-12)* |  |
| *Beskriv "anden metode", hvis det er valgt ovenfor* |  |
| *Test guideline anvendt* |  |
| **Aggregering og Agglomerering** | □ |
| *Middelstørrelse af aggregater (nm)* |  |
| *Varians (nm)* |  |
| *Analytisk metode* |  |
| *Er nanomaterialet solgt som aggregat (y/n)?* |  |
| *Middelstørrelse af agglomerater (nm)* |  |
| *Varians (nm)* |  |
| *Analytisk metode* |  |
| *Er nanomaterialet solgt som agglomerat (y/n)?* |  |
| *Test guideline anvendt* |  |
| **Form** | □ |
| *Antal dimensioner i nanostørrelse* |  |
| *Kvalitativ beskrivelse af formen*[[13]](#footnote-13) |  |
| *Anden beskrivelse* |  |
| *Analytisk metode*[[14]](#footnote-14) |  |
| *Beskriv "anden" metode, hvis det er valgt ovenfor* |  |
| *Test guideline* |  |
| **Specifikt overfladeareal** | □ |
| *Middel specifikt overfladeareal* (m2/g) |  |
| *Varians* (m2/g) |  |
| *Analytisk metode*[[15]](#footnote-15) |  |
| *Beskriv "anden" metode, hvis det er valgt ovenfor* |  |
| **Krystallinsk tilstand** | □ |
| *Er information om krystalform tilgængelig* (y/n)? |  |
| *Trivial navn på krystallinsk form* |  |
| *Krystallinsk form*[[16]](#footnote-16) |  |
| *Test guideline anvendt* |  |
| **Overfladekemi** | □ |
| *Er nanomaterialet overfladebehandlet (y/n)?* |  |
| *Beskrive overfladekemien*[[17]](#footnote-17) |  |
| Yderligere kvalitativ beskrivelse af overfladekemien |  |
| **Overfladeladning** | □ |
| *Zeta potentiale* |  |
| *Målt ved følgende pH*: |  |
| *Beskriv medie anvendt til den analytiske bestemmelse* |  |
| *Test guideline anvendt* |  |

|  |
| --- |
| **3. Leverandør underskrift** **Undertegnede leverandør til [firma] garanterer at oplysninger i denne deklaration er korrekte.****(Firma) forbeholder sig ret til at anvende oplysningerne i denne deklaration i forbindelse med indberetning til det danske nanoproduktregister. Undertegnede leverandør til [firma] accepterer dette.**  |
|  Leverandørens fulde formelle navn |  |
| Telefonnummer og e-mail adresse på kontaktperson |  |
| Underskrift |  |
| Dato |  |

1. Med en enerepræsentant skal forstås en fysisk eller juridisk person, der ved gensidig aftale er udpeget til at opfylde de forpligtelser, der er pålagt jeres virksomhed. [↑](#footnote-ref-1)
2. Ifølge bekendtgørelsens §8, kan indberetteren indikere udvalgte oplysninger som kommercielt fortrolige, herunder oplysninger om kemisk sammensætning, stofidentifikation, sammensætningen eller urenheder. Indberetteren skal retfærdiggøre, hvorfor oplysningerne skal anses for at være kommercielt fortrolige. [↑](#footnote-ref-2)
3. Angiv hvorledes produktet skal kategoriseres ift. kategoriseringssystemet ("Beskrivelse af anvendelse") under kemikalielovgivningen (REACH). Denne information forefindes ofte i sikkerhedsdatabladet for produktet. Kategoriseringen kan bestemmes ved hjælp af: "Vejledning om informationskrav og kemikaliesikkerhedsvurdering, Kapitel R.12: Beskrivelsen af anvendelse", som er tilgængelig via: https://echa.europa.eu/documents/10162/13632/information\_requirements\_r12\_da.pdf. [↑](#footnote-ref-3)
4. Jvf. bekendtgørelsens §5 stk. 5, kan visse oplysninger undtages fra indberetning hvis det i forbindelse med indberetningen kan dokumenteres, at det ikke er muligt, eller det er forbundet med uforholdsmæssigt store omkostninger, at fremskaffe oplysningerne. [↑](#footnote-ref-4)
5. Beskriv formen på det produkt, hvori nanomaterialet indgår: “Fast”, “Flydende”, “Pulver”, “Aerosol”, … [↑](#footnote-ref-5)
6. Angives som IUPAC navn for det kemiske stof i nanomaterialet. [↑](#footnote-ref-6)
7. Angiv specifikt CAS nummer på formen: Y-XX-X, hvor" Y" er 3 til 6 cifre. Hvis CAS nummeret ikke er tilgængeligt angives dette. [↑](#footnote-ref-7)
8. Dette er et 7-cifret nummer, som angives på følgende måde: XXX-XXX-X. Hvis EU-nummeret ikke er tilgængeligt angives dette. [↑](#footnote-ref-8)
9. Angiv indholdet af hvert nanomateriale i produktet som vægt af nanomaterialet per produkt. [↑](#footnote-ref-9)
10. Angiv indholdet af hvert nanomateriale i produktet som procent nanomateriale per produkt. Angiv om det er vægt- eller volumen-procent. [↑](#footnote-ref-10)
11. Beskriv den analytiske målemetode: “Transmission electron microscopy”, “MEB”, “Atomic force Microscopy”, “andet” [↑](#footnote-ref-11)
12. Beskriv den analytiske målemetode: ”DLS”, “Laser Diffraction”, Gravimetrical Centrifugation”, “Differential centrifugation sedimentation”, “Raman Spectroscopy”, “anden metode”. [↑](#footnote-ref-12)
13. Brug en af de følgende: ”Sfærisk”, “Pseudo-sfærisk”, “Stav”, “Stjerne”, “Fiber”, “Hul fiber”, “Film”, “Kapsel”, “Andet” [↑](#footnote-ref-13)
14. Beskriv den analytiske målemetode: “Transmission electron microscopy”, “MEB”, “Atomic force Microscopy”, “anden” [↑](#footnote-ref-14)
15. Describe the measurement method: “BET using nitrogen”, “TEM/EM calculation”, “SAXS”, “Other” [↑](#footnote-ref-15)
16. Beskriv den krystallinske form med et af følgende engelske udtryk: “Cubic primitive”, “Cubic body-centered”, “Cubic face-centered”, “Tetragonal Primitive”, “Tetragonal body-centered”, “Orthorhombic primitive”, “Orthorhombic body-centered”, “Orthorhombic face—centered”, “Orthorhombic base—centered”, “Monoclinic primitive”, “Monoclinic base-centered”, “Triclinic primitive”, “Rhombohedral primitive”, “Hexagonal primitive” [↑](#footnote-ref-16)
17. Beskriv overfladekemien (coating eller funktionalisering): ”Hydrofil organisk overfladebehandling”, ”Hydrofob organiskoverfladebehandling”, ”Hydrofil uorganisk overfladebehandling”, ”Hydrofob uorganisk overfladebehandling” [↑](#footnote-ref-17)